Alcázar de San Juan
Store norske leksikon,Geografi,Verdens geografi,Europa,Spanias geografi
Alcázar de San Juan er en by i det sentrale Spania, i provinsen Ciudad Real i den autonome regionen Castilla-La Mancha, beliggende cirka 120 kilometer sørøst for Madrid. Byen har rundt 31 000 innbyggere (2018).
I gamle dager var byen et viktig sentrum for produksjon av krutt. I dag er byen et viktig knutepunkt for togtrafikken i området. Servicenæringen er en viktig del av økonomien, særlig i lys av utbyggingen av sykehuset Hospital de Alcázar de San Juan.I distriktet rundt Alcázar de San Juan finnes det store jordbruksområder med kunstige vanningsanlegg. Det dyrkes særlig korn og oliven. Vinproduksjonen er betydelig, og Alcázar de San Juan er kjent for sine søte viner.Et funn av en dåpsattest har reist påstander om at det var Alcázar de San Juan som var fødebyen til Miguel de Cervantes, framfor Alcalá de Henares. Les mer i Store norske leksikon Spanias geografi